บาทเปิด 30.44/46 บาทต่อดอลลาร์ ทิศทางยังแข็งค่า
เงินบาทเปิดตลาด 30.44/46 บาทต่อดอลลาร์ ทิศทางยังแข็งค่าสอดคล้องภูมิภาค หลัง ธนาคารกลางยุโรป ผ่อนคลายนโยบายการเงิน มองกรอบวันนี้ 30.40-30.50 บาทต่อดอลลาร์
13 ก.ย. 2562

เงินบาทเปิดตลาด 30.44/46 บาทต่อดอลลาร์ ทิศทางยังแข็งค่าสอดคล้องภูมิภาค หลัง ธนาคารกลางยุโรป ผ่อนคลายนโยบายการเงิน มองกรอบวันนี้ 30.40-30.50 บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.44/46 บาท/ดอลลาร์ จากเย็นวานนี้ที่ปิดตลาดที่ระดับ 30.46 บาท/ดอลลาร์         
วันนี้ทิศทางเงินบาทยังเป็นไปในทางแข็งค่า ซึ่งสอดคล้องกับค่าเงินสกุลหลักในภูมิภาคเอเชีย หลังจากที่เมื่อคืนนี้ที่ประชุมธนาคารกลางยุโรป (ECB) ได้ตัดสินใจผ่อนคลายนโยบายการเงินด้วยการปรับลดอัตราดอกเบี้ยลง พร้อมรื้อฟื้นโครงการซื้อพันธบัตรตามมาตรการผ่อนคลายเชิงปริมาณ (QE)
"วันนี้บาทน่าจะยังมีแนวโน้มแข็งค่า ซึ่งก็เป็นไปตามทิศทางของสกุลเงินอื่นๆ ในเอเชียด้วยเช่นกัน"นักบริหารเงินระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 30.40-30.50 บาท/ดอลลาร์